5. ΝΟΜΟΣ υπ’ αριθ. 1847 της 10/24 Σεπτ. 1944 (ΦΕΚ Α΄ 214)  Περί συστάσεως Συμβουλίου μητρότητος και παιδικών ηλικιών. Εκυρώθη εξ υπαρχής δια της Π.Υ.Σ. 29 της 10/29 Ιαν. 1946. Άρθρον μόνον.-Παρά τη Διευθύνσει Ιδρυμάτων και Σωματείων του Υπουργείου Εθνικής Προνοίας καθίσταται γνωμοδοτικόν Συμβούλιον «Μητρότητος και Παιδικών Ηλικιών», όπερ γνωμοδοτεί επί παντός θέματος τιθεμένου υπ’ όψει αυτού και αναγομένου εις την λήψιν μέτρων δια την προστασίαν της μητρότητος και των παιδικών ηλικιών. Δι’ αποφάσεως του Υπουργού Εθνικής Προνοίας εφ’ άπαξ εκδιδομένης και δημοσιευομένης εις την Εφημερίδα της Κυβερνήσεως καθορισθήσονται τα της συνθέσεως, λειτουργίας και της αρμοδιότητος λεπτομερώς του Συμβουλίου, ούτινος ο αριθμός των μελών δεν δύναται να υπερβαίνει τα οκτώ, αι δε επ’ αμοιβή συνεδριάσεις δι’ έκαστον μέλος και τον γραμματέα τας πέντε κατά μήνα. Εις τα μέλη και τον γραμματέα του Συμβουλίου καταβάλλεται η υπό των οικείων Νόμων καθοριζομένη εκάστοτε δια τα λοιπά Συμβούλια αποζημίωσις. Περί του ως άνω Συμβουλίου βλ. άρθρ. 104 του Οργανισμού Υπ. Προνοίας (ανωτ. σελ. 28).   